Kort før klokken 8.00 mandag morgen gik det galt i trafikken for en mand, der kom kørende mellem Thisted og Sjørring. Af endnu ukendt årsager kørte han sammen med en anden bil, hvilket resulterede i, at han sad fastklemt i sin bil. Beredskabet blev tilkaldt, og han blev skåret fri. Han er blevet kørt til sygehuset i Aalborg. - Hvordan uheldet er sket, det tør jeg ikke at sige, siger Thomas Brodersen, der er indsatsleder ved Nordjyllands Beredskab, som heller ikke kan sige noget om mandens tilstand endnu. Det ene spor var mandag morgen spærret i en times tid.

Referat:
En person er mandag morgen blevet kørt til sygehuset i Aalborg efter et trafikuheld mellem Sjørring og Thisted.